《九日约冯伯田王俊甫刘元煇》
元代·方回

山雨初开一望之，似无筋力可登危。
每重九日例凄苦，垂七十年更乱离。
今岁江南犹有酒，吾曹天下谓能诗。
肯来吊古酣歌否，恰放黄花一两枝。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。